JohanHeinsen/ENO huggingface dataset:
Den Vest-Sjællandske Avis, 1825-08-15
Den Russiske Minister for den offentlige Underviisning Admiral Schitskow tog Universitetet i Dorpat i Øiesyn den 12te Mai, det blev stiftet af Keiser Alexander i Aaret 1802 og skal nu være det bedste af alle Russiske Universiteter. Ministeren var i Forveien noget indtaget imod det; men han forlod det med en overordentlig Tilfredshed. Curatoren General Greve Liewen præsenterede dets Personale for ham; det bestaaer af 40 Lærere og 359 Studerende, hvoraf 126 studere Medicin. Bibliotheket bestaaer af 30000 Bind. Alle de Bøger, som ere forbudte efter Censur Reglementet, ere forsynede med Universitets Segl og maae allene læses af Professorerne; den Botaniske Have har 6000 Planter. Observatoriet udmærker sig den Fraumhoferske Kæmpe Refractor. Menneskenes Meninger er forskiellige Biskoppen af Angers i Frankerige giør sig al muelig Umage for at faae Skolerne for den indbyrdes Underviisning hævede, imedens Bolivar har befalet at der i alle store Stæder i Peru skulle oprettes Normal skoler for den indbyrdes Underviisning, hvorfra den skal udbredes i Provinserne. - En Kiøbmand i Lyon Hr. Motard Lefevre er gaaet over fra den Katholske til den Reformeerte Religion og har i et trykt, gudeligt skrevet Brev forklaret sine Bevæggrunde dertil; men Politiet borttog Bladet den følgende Dag (dette feer ud som en Smule Taage) dog kjæmper Jndvaanernes Aand imod Katholicismens Anmasselser; saaledes har Departementsraadet i Ober=Garonne forkastet Planen til en Jesuiter Skole; men derimod voteret 200000 Franker til en Veterinair Skole.
Den Vest-Sjællandske Avis, 1825-08-15
Paschaen af Ægypten lader Østen for Cairo grave en Canal for at befordre Indigoens Cultur, 3000 Huse blive nedrevne og Eierne faae Jorder til Erstatning under den Betingelse at de skulle dyrke Jndigo paa dem, 50000 Mennesker skulle arbeide uafladelig paa denne Canal, som skal blive færdig i 4 Aar og koste 5 Mill. Pd. Sterling.
Den Vest-Sjællandske Avis, 1825-08-15
Af et meget lærerigt Stykke i Allgemeine Zeitung sees at de Polske Magneter i de Russisk Polske Provinser have i de Aar, da Kornpriserne vare høie, ladet sig forlede til at udparcellere og sælge deres uhyre Eiendomme, at Kornprisernes Fald- ogsaa der foraarsager en stor Pengeforlegenhed; at man nu i Rusland lægger meget Vind paa den forædlede Faareavl, og at Regieringen overalt søger at ophielpe Jndustrien, og befordre Communicationen ved at grave Canaler og anlægge Landeveie.
Den Vest-Sjællandske Avis, 1825-08-15
Nyeste Post-Efterretninger. Deres Kongelige Høiheder Storhertugen og Storhertuginden af Toskana ere den 27de Juli afreiste fra Florens til Venedig til et Besøg hos Deres Majestæter Keiseren og Keiserinden af Østerrig, som holdt deres Jndtog i denne Stad den 26de. – En Deel af de fra Neapel tilbagevendende Østerrigske Tropper er allerede ankommen til Florens. - Den Florentinske Avis indeholder den Efterretning, at Hs. Kongelige Høihed Prins Maximilian af Sachsen vil ægte Prinsesse Maria Louise Charlorte af Lucca, naar Formælingen er fuldbyrdet, saa skulle de høie Personer boe i det Brühlske Palads i Dresden, til hvis Jstandsættelse 32000 Rd. ere anviiste. - Den Portugisiske Hoftidende melder: at Kongen af Portugal er kommen overeens med Østerrig om, at Jnfanten Prins Miguel skal, imedens Keiseren er fraværende i Jtalien, bereise de Keiserlige Stater i en Route som er bleven ham foreskreven. - Den Lissabonske Hoftidende indeholder ogsaa et meget udførligt Stykke om Forholdet med Brasilien, hvori de Begivenheder, som ere forefaldne i dette Land, forklares af den Fordærvelses- og Ødelæggelses Aand. som har udbredet sig paa Jorden; men nu er qvalt i Europa, og allene yttrer sig paa hiin Side af Oceanet. Der udvikles udførlig hvorledes Forholdenne imellem Brasilien og Portugal ere ganske anderledes beskafne end de, som finde Sted imellem Spanien og dets Colonier, og hvordan Kongen har bestandig behandlet Brasilien, som et særskilt Rige. Det Haab bliver derfor yttret, at den ædle og høimodige Anvendelse, som Kongen har gjort af sin Magt, vil paa nye forskaffe ham dette Lands Jndvaaneres Hengivenhed. - Kongen af Spanien har atter havt et Anfald af sin Gigt. Sikkerheds-Juntaen nærmer sig sin Opløsning; det ene Medlem deraf søger at faae sin Afskeed efter det andet; thi alle frygte for de Exalteredes Jndflydelse, som igiennem Geistligheden vide at beherske Almuen. Krigsministeren General Arme rich, som havde faaet sin Afsked, og som var forviist til Cadix, har overalt paa sin Reise dertil mønstret de Royalistiske Frievillige og lopmuntret dem til at giøre Modstand imod Ministeriets Befalinger. Det hedder nu, at han er bleven arresteret og bragt tilbage til Madrid, og at ligeledes den bekiendte Præst og General Merino er sat fast.
Den Vest-Sjællandske Avis, 1825-08-15
Regieringen ligger i aabenbar Kamp med de saakaldte Carlistas eller det Absolutes Partie; men bevæbnede Bander giennemstreife Provinserne med det Raab: leve Carl den 5te. De udenlandske Ministre understøtte Ministeriet, som følger moderate Principer, saa at Kongen er derved kommen i en vanskelig Stilling. - General Pezuela har retfærdiggjort sig for de Beskyldninger, som ere anførte imod ham, og paastaaer, at de Ord, hvorfor han er bleven anklaget og afsat, have havt en ganske anden Betydning, end den, som man har tillagt dem. - Man forundrer sig over, at Kongen har tilladt Kornudførselen af Spanien til Portugal paa samme Tid, som der finder Misvært, Sted i saamange af Rigets Provinser. Hvad der giør denne Misvært i Spanien saameget mere følgerig for Fremtiden er at der tillige skal være en stor Mangel paa Kornvarer i det Marokkanske, hvor der hersker Misvært og indvortes Krig. Følgen deraf er bleven, at Hveden er stegen i Gibraltar i een Uge fra 35 til 45 Realer. – J Frankerige har man endelig faaet Regn den 2den August efter 60 Dages Forløb; men i hvor skadelig end denne Tørke har været for Høet og Haugefrugterne, saa skal dog Korn- og Viinhøsten tegne fortræffeligt. – Man beskiæftiger sig af al Magt i Spanien med at udruste en Expedition til Havanna; 2000 Mand Jnfanterie skulle med det første indskibes, men deres Stemning skal ikke være den bedste. Kongen af Nederlandene har tilladt Staden Antverpen at anlægge et Marine-Værft. –
Den Vest-Sjællandske Avis, 1825-08-15
Den danske Statsminister Hr. Geheimeraad von Møsting ankom den 7de August til Altona. Den 2den August ankom Kongen af England til London, og holdt derpaa strax Cour hvorved flere Ministre og høie Embedsmænd vare tilstæde; derpaa var der Geheimeraads-Forsamling, hvori Parlamentets Prorogation til den 1ste November blev besluttet. Klokken 4 om Eftermiddagen reiste Hs. Majestæt tilbage til Vindsor. – Det bekræftes, at Skatkammerkanzleren har i den sidste Session forglemt at andrage paa Prorogationen af Forhøielses-Afgivten af Tobak, hvorved den fra 5te Juli gaaer ned fra 4 til 3 Schilling paa Lispundet. – Den nye Katholske Forening i Jrland er meget virksom, holder hyppige Møder, og i de anseeligste Stæder blive der anstillede Giæstebud, hvorved Katholikernes Ordfører Dhrr. O'Connel og Shielholde Taler, og hvorved de Protestantere blive indbudte, som have viist sig gunstige for Emancipationen. - Gen. Campbell har den 4de Febr. begyndt Feldtoget imod Birmanerne, men synes at være stødt paa Hindringer. – J China skulle mange indvortes Uroeligheder have fundet Sted i de sidst Par Aar, fordi Landet er blevet plaget af en toga rig Misvext, af Oversvømmelser og af Cholera Morbus. - Den Mexikanske Kongres har isinde at fordobble Jndførselstolden for alle de Nationer, som ikke have erkiendt Republikkens Uafhængighed." Den Ayresiske Gen. La Valeja er med 2000 Mand trængt ind i Banda Oriental, har forenet sig dermed Fructuoso Ribeira, og truer Montevideo; men man forsikkrer at Regieringen i Buenos Ayres har ingen Deel deri. - Det store Dampskib Libertador, som med det første skal afseile fra Liverpool til Columbien, er allene bestemt til at beseile Oronoke=Floden, og er et privat Foretagende af Oberst Hamilton, som har faaet et Privilegium derpaa af den Columbiske Regiering. - Handelshuset Herring Povles et Comp. i London har contraheret med den Columbiske Regiering om Anlæggelsen af Landeveie og Jernbaner.
Den Vest-Sjællandske Avis, 1825-08-15
De Efterretninger, som ere ankomne fra Grækenland over Frankerige, Jtalien og det sydlige Tydskland, lyde saa modsigende, at det ikke er mueligt at udbringe et sikkert Resultat deraf. Det eneste sikkre, som man kan sige er, at det nærværende Øieblik er af største Vigtighed og at Krigs spillet staaer høit. – Den 25de Julii blev meldet fra Triest, at Capudan Pascha er ankommen til Modon og at han den 3die Julii har sat 3 til 4000 Mand Ægyptiske Tropper i Land ved Navarino, som strax ilede Jbrahim Pascha til Hielp, der skal være omringet af Grækerne i det indre af Landet; men den 27de Juli meldes fra Triest at der just i samme Øieblik var ankommen dertil en Skibscapitain fra Odessa, som ved Calamatta har mødt et Østerrigsk Skib, der har meddeelt ham den Efterretning at Jbrahim Pascha er efter to Batailler, som ere forefaldne i det indre af Morea, bleven saaret og derpaa taget til Fange af Grækerne.
Den Vest-Sjællandske Avis, 1825-08-15
En nye Ægyptisk Expedition er ikke at forvente, da Pesten raser frygteligt i Alexandrien, og Paschaen har seet sig nødt til at give Tropperne befaling til at fjerne sig derfra og trække sig ind i Landet.
Den Vest-Sjællandske Avis, 1825-08-15
J Morea finder for nærværende Tid en fuldkommen Militair-Regiering Sted, i hvis Spidse Kolokothron staaer. Condurioti har taget sin Afskeed, og lever som en privat Mand paa Hydra. Maurocordato er arresteret tilligemed flere fornemme Grækere, som have spillet betydelige Roller.
Den Vest-Sjællandske Avis, 1825-08-15
De Engelske ministerielle Blade sige: at det er ugrundet at Grækerne ville vælge sig en Konge og det Franske Blad Etoile siger: at de Græske Høvdindinger, som ere smittede af Liberalismen, have haardnakket forkastet de Europæiske Magters Forslag, hvilket have været Grund til deres Ulykke, Uenighed, og Jbrahims Fremskridt. Jfølge den Østerrigske Jagttager mistede den Tyrkiske Flaade i Fægtningen ved Andros en stor Fregat, 2 Corvetter og 6 Transportskibe. Den 11te og 12te havde begge Græske Escadrer under Sachtnry og Miaulis forenet sig og udgjorde endnu 62 Skibe med 10 Brandere. De lode sig see paa Høiden afSuda i Candia og forsøgte et Angreb den 14de, men den Ægyptiske Admiral Hussein Bey seilede imod dem og angreb 3 af de Græske Brandere. Grækerne forlode dem nu og 3 af dem opbrændte uden at giøre nogen Skade, men den 4de satte Jld paa en Ægyptisk Corvet, som var løben paa Strand. (Saaledes have da Ottomannerne mistet i Aar 11 Krigskibe.) Hussein Bey er vel en uvidende Mameluk, men en tapper og talentfuld Mand. Capudan Pascha er en forstandig og vel underrettet Mand, der roses meget af sine Undergivne. Den 23de Juni afseilede den forenede Ægyptiske og Tyrkiske Flaade 80 Skibe stærk og med 5000 Mand Jnfanterie og 8000 Mand Kavallerie ombord fra Sudatil Morea. (Det er at befrygte at den Græske Flaade ikke vil blive saa virksom herefter, som tilforn, da Hydrioternes Partie er styrtet paa Morea og de Capitanis igien have faaet Overhaand.) Man seer af den Græske officielle Beretning om Slaget ved Andros: at det store Skib, som Grækerne der opbrændte var et Orlogskib, paa 60 Kanoner, Dets Navn var Hasene Gimisti, det brast i stykker med en stor Bragen; det blev commanderet af Arap Ali og havde 8000 Mand ombord, som alle omkom, iblandt dem var der 100 Artillerister, som skulde besætte Messolonghi tilligemed meget Krigsforraad, som var bestemt til Patras og mange Stormstiger, som skulde bruges ved MessolunghiDet andet Skib var en liden Fregat med 3000 Md. ombord, hvoraf mange bleve tagne til Fange. Det 3die Krigskkib løb paa Grund ved Syra og opbrændte. En Division af 20 Skibe blev afskaaren og tog Flugten til Negropont. Af Brandernes Anførere bleve 3 dræbte og 4 saarede dengang de Baade toge Flugten fra Orlogskibet, som var kommen i Brand. – Grækerne kalde Capudan Pascha som egentlig hedder Chosrev Mehmed, Topal Pascha, fordi han halter.
Den Vest-Sjællandske Avis, 1825-08-15
Den Norske Rigstidende meddeler nu en Extract af Norges Statsregnskab for Aaret 1824, hvoraf det sees at Statens Jndtægter i forrige Aar have beløbet sig til over 547,600 Sølv=Specier og 2 Mill. 291,500 Specier i Sedler. Derimod ere Udgifterne henved 477,000 Specier i Sølv og 2 Mill. 158,200 Specier i Sedler, saa at Overskuddet for Aaret 1824 var over 70,600 Specier Sølv og 133,300 Specier Sedler. Dertil kommer en Beholdning i Statskassen fra 1823, som beløber sig til meere end 131,000 Specier Sølv og 370,000 Specier Sedler.
Den Vest-Sjællandske Avis, 1825-08-15
Som et Modstykke til denne i forrige Blad fortalte protestantiske Jntolerance fortiener at anføres, et Brev, som Paven nyelig har skrevet til den Lutherske Hofraad Dorow, hvori han giver ham sin Tilfredshed tilkiende med hans sidste antiqvariske Skrifter, og især opmuntrer ham til at fortsætte Udgivelsen af sin Bog: Denkmale alter Sprachen und Kunst (Berlin hos Oehmike 1824) og fremdeles at optage der gudfrygtige Menneskers Biographier. Jntet, siger Paven, er saa skikket til at udslette Feil og forbinde alle ved et fælleds Kiærligheds Baand, saa at de udgiøre en Siæl og et Hierte, som Læsningen af fortrinlig hellige Menneskers Handlin. ger, hvis Liv var en bestandig Udøvelse af Kiærlighed; thi der finder man ingen strenge Bebreidelser, ingen haard Dadel, horved Gemytterne snarere opbringes og fiernes end tillokkes; men de ere alle fortrinligen tienlige til paa en beundringsværdig Maade at opvække Efterlignelse; derfor formane vi Dem paa det indstændigste bestandig mere at nærme dem til dette Maal, saavidt det kan skee i Overeensstemmelse med den Katholske Kirkes Troe, (meget værdige Ord for den Mand, som kalder sig den christelige Kirkes Overhoved.)Man kan ikke nægte at Leo den XII, om han end holder det for sin Kaldspligt at vedligeholde Overtroen, dog viser sig som en dydig og retskaffen Mand og en god Regent; han sørger omhyggelig for sit Folks Vel, han besøger selv ofte Fængslerne og Hospitalerne for at eftersee om den lidende Deel af Menneskene behandles paa en forsvarlig Maade og vaager med samme Omhue for alle nyttige Jndretninger i Staten som for de skiønne Konster. En Pater Bradimanti er for nærværende Tid beskiæftiget med at skrive Familien della Gengas Historie, hvortil Hs Hellighed hører, og som er en af de ældste i Jtalien; man siger at Paven vil ophøie sin Fødebye Genga til et Bispedømme. – Paven anvender meget paa at lade gamle Malerier af berømte Mestere restaurere, endnu et vigtigere Foretagende er det, at han har givet Ordre til nøie at efterspore alle gamle Vandledninger og om muelig gen at sætte dem i Stand igien; hvilket vilde blive saameget mere nyttigt, som man i flere Aar har bemærket, at den Vandmasse, som de Romerske Vandledninger fordum tilførte i saa stor Overflødighed, er efterhaanden bleven betydeligt formindsket. Det synes at Vandet i Almindelighed aftager meget i de smaae Floder og Søer i det sydlige Jtalien, som allene kommer af at der i de sidste Aar er falden saa liden Regn i Jtalien. Mange fordum meget vandrige Kilder i Omegnen af Rom f. Ex. ved Albano, Ariccia og selv ved det delige Frascati ere enten aldeles eller for en Deel udtørrede. J Kongeriget Neapel bemærker man ligeledes at Floder, som tilforn vare seilbare, ere hensvundne til Bække. Professor Monticeli i Neapel har allerede for en Tid siden villet i en Afhandling forklare dette Phoenomen af den uforsigte Udryddelse af Skovene paa Biergene. (Mon det ikke hellere kommer af at den underjordiske Jld underminerer den Jtalienske Halvøe stedse mere, som den idelig tilvorende Arra cattina eller giftige Luft synes at udvise?)
Den Vest-Sjællandske Avis, 1825-08-15
Nordamerikanske Efterretninger. Af Bladet National Jntelligencer seer man, at Hr. Adams Foretrækning for General Jakson aldeles ikke har givet Anledning til Yttringer af Partiehad. Samme Aften (om Onsdagen, paa hvilken Præsidenten Monroe pleier at modtage Selskab hos sig, traf begge Rivaler paa hinanden hos ham. Jakson ønskede Adams paa det hierteligste til Lykke og begge underholdt sig meget venskabeligen; ogsaa begge Kandidaternes Venner blandede sig imellem hverandre og behandlede hinanden paa den venskabeligste Maade. De følgende Dage gave Officerene et glimrende Militair=Bal, hvilket den gamle og den nye Præsident, Vicepræsidenten, Ministeren og iblandt andre ogsaa adskillige Jndianere bivaanede.
Den Vest-Sjællandske Avis, 1825-08-15
Den Mexikanske Kongres har overdraget Præsidenten uindskrænket Magt til at forvise alle for ham mistænkelige, Fremmede af Republiken.
Den Vest-Sjællandske Avis, 1825-08-15
Regieringen i Chili har fattet mærkværdige Beslutninger angaaende Geistligheden. Kirkens Eiendom er inddragen til Fordeel for Staten; de Geistlige erholde derimod fast Gage; alle Munke er det bleven tilladt at forlade deres Klostere, og de beholde Vagtpenge, indtil de faae et geistlig Embede.
Den Vest-Sjællandske Avis, 1825-08-15
Alle Klostere, som ikke indbefatte mere end 8 Munke, blive lukkede, og i ingen Deel af Republiken maae der være mere end et Klofler af een og samme Orden. Den pavelige Vikarius Mordere hier bleven forviist fra Republiken. Fra Buenos Ayres blev han ligeledes for nogle Maaneder siden forviist, efterdi man holdt ham for en udenlandsk Agent. Deputerede fra de fleste Provinser ved Sølvstrømmen ere ankomne til Kongressen i Buenos Ayres. Ved Enden af November vare allerede 19 Deputerede af 33 indtrufne. - Den Brittiske GeneralConsul har erklæret at han blot ventede paa Kongressens Aabning, for at erkiende Republikens Uafhængighed.
Den Vest-Sjællandske Avis, 1825-08-15
Englands Erkiendelse af Kolumbiens, Mexicos og Buenos Ayres Uafhængighed har opvakt i hele Amerika en stor Glæde og foranlediget glimrende Fester.
Den Vest-Sjællandske Avis, 1825-08-15
Meget paafaldende er det, at 2 Dage før Stormfloden af 4de Februar, der saa frygtelig hiemsøgte Europas nordvestlige Kyster, anfaldt den 2den Februar, om Morgenen fra Klokken 8 til 11 en frygtelig Orkan med mageløs høi Flod=Strøm, Kysten ved Boston og anretttede der stor Skade.
Den Vest-Sjællandske Avis, 1825-08-15
Det nye Linieskib North=Karolina, bemandet med 960 Mand, bygget til 102 Kanoner og besat med 90, hvilket Præsidenten nyelig besøgte, skal være et Mesterværk af Skibsbygningsskonst, det har iblandt Andet et udsøgt Bibliothek paa 1100 Bind. flere Amerikanske Blade trænge meget paa en Blokade og eventuel Erobring af Kuba, fordi de derværende Foresatte begunstige Søerøveriet, hvilket uden denne Forholdsregel ikke vil være til at gaaende udrydde; imidlertid har Kongressen ikke besluttet nogen af disse Forholdsregler.
Den Vest-Sjællandske Avis, 1825-08-15
J Jamaika hersker en stor Bekymring for en almindelig Neger=Jnsurrektion. Mange Planteurer have allerede forladt Øen, fordi Produkterne ikke mere betale Omkostningerne ved Dyrkningen af Negerne, som formedelst de misforstaaede, dem an Parlaments=Akter og Missionairernes Ophisning, bestandigen blive meere opsætsige.
Den Vest-Sjællandske Avis, 1825-08-15
Et interressant Bidrag til Nordamerikanernes Fremskridt i de skiønne Kunster, er det smukke Basrelief af Hr. Persiko, hvilket nu befinder sig i Akademiet for de skiønne Konster, og som skal tiene de nye Amerikanske Mynter til Model, da, som Amerikanerne ikke med urette slutte, et Lands Mynter lade nogenledes slutte til Konsternes Tilstand i samme. Det bestaaer af Friehedens Hoved, men endskiøndt det aldeles er arbeidet i græsk Smag, er Profilet dog ikke Græsk. Et Hoved, der havde hiin Nations Eiendommelighed, vilde ikke have passet til Amerikanske Mynter. Konstneren har derfor med ligesaa megen Dømmekraft som Smag leveret et Jdeal, af et reent Amerikansk Hoved, i det han sammensmeltede de meest henrykkende Træk af de for deres Skiønhed berømte Amerikanerinder til et harmonisk Heelt.
Den Vest-Sjællandske Avis, 1825-08-15
Jndenlandske Efterretninger. Kiøbenhavn, den 12te August. Torsdagen den 11te August foretog det Kongelige Kiøbenhavnske Skydeselskab og Danske Broderskab dets sædvanlige Fugleskydning. Hs. Majestæt Kongen benaadede Broderskabet med Sin allerhøieste Nærværelse, ligesom og Deres Høiheder Prinserne Christian Frederik, Frederik Carl Christian og Frederik Ferdinand, samt Hs. Durchlauchtighed Prins Wilhelm af Hessen Philipsthal havde den Naade, at bivaane denne Fest. Hs. Majestæt og de øvrige høie Herskaber behagede Selv at giøre Skud til Fuglen og derpaa at deeltage i en Frokost, hvorved under Kanonernes Løsning Skaaler bleve udbragte for Hs. Majestæt Kongen, Hs. Majestæt Dronningen og Kongehuset. Hs. Majestæt havde den Naade for Broderskabet at udbringe dets Skaal. Efter Frokosten fortsattes Skydningen, ved hvilken Hr. Hof=Hattefabriqveur Mark for Hr. Directeur Schulz nedskiød Ringen, Gevinsten en SølvFlødekande, indvendig forgyldt. Hovedet ned skiød Hr. Hof=Hattefabriqveur Mark for sig selv, Gevinsten en Sølv Kaffekande. Venstre Vingenedskiød Hr. Møllermester Øelund, Gevinsten en Sølv Sukkerskaal. Halen og høire Vinge blev nedskudt af Hr. Jernstøber Weiss, der modtog Gevinsten for førstnævnte Stykke, en Sølv Theepotte. Ved den senere paafulgte Stikning til Skiven, tilfaldt den for høire Vinge udsatte Gevinst, en Sølv Sukkerskaal, indvendig forgyldt, Hs. Durchlauchtighed Prins Frederik Emil August af Slesvig=Holsten Augustenborg ved Hr. Lieutenant og Lands-Overrets- samt Hof= og Stadsrets=Prokurator Weidemann. Brystpladen nedskiød Hr. Bagermester Welding, Gevinsten sex Sølv Taffelstager, og blev altsaa Selskabets Fuglekonge for dette Aar.
Den Vest-Sjællandske Avis, 1825-08-15
Viborg, den 1ste August. En mageløs Hede og i de sidste Dage ledsaget med Storm af Nordvest (hvilke Vind endog i den stærke Hede er herskende) afsvier reent Græsset og Planterne, og volder, at al Slags Sæd for tidlig modnes paa Muld og Sandjorderne. Havren, der er meget kort i Aar, maae man paa sine Steder høste, uagtet den ikke er rigtig kiernsat. Rugstraaet er og beskadiget af Rust her, ligesom i Fyen; Kiernen er endnu god og om 8 Dage vil det være høstefærdig. Mod Rusten (som især maae tilskrives nogle Afteners og Nætters saltagtige Taage i Juni, som antages at komme fra Vesterhavet – og, naar Varme næste Dag indtræffer, uden at Vinden afblæser denne Dug af det blomstrende Rugax, volder denne Sygdom, der om end ikke Kiernen fordærves, dog fratager Straaet sine Safter) førte Beboerne af Overlund paa hiinside Viborg Søe, i Juni Maaned en særegen Krig og Feide mod de Berberisser, der fandtes her i Byen. Med Øxe, Saug, Kniv og Sax væbned kom nogle Mænd og forlangte, nogle Steder som Villighed, andre Steder som Billighed, Eierens Minde til, at hugge Berberisserne, som da blomstrede, af i Bunden. De iværksatte denne Ødelæggelse efter Vedkommendes Tilladelse; men, at det ikke befrier for Rust, ville de vel efter denne Masakre have fornummet. At Sædstøven, den frembringe nu Rust eller ikke, skulde over høie Huse spadsere uhindret af slig Modstand over Søen til Asmild Sogn, det strider mod al Rimelighed ligesaavel som det: At Rust kommer hvor ingen Berberisser i flere Miles Frastand findes.
Den Vest-Sjællandske Avis, 1825-08-15
Viborg, den 6te August. J Onsdags og Torsdags den 3die og 4de August, blev den tørstige Jord qvæget med den længe ventede og ønskede Regn; men i Gaar var det en ryggende Storm af Sydost, der endnu i Dag vedvarer. Høsten er begyndt paa Rugen, der i den stærke Hede er modnedes hastig. Græsset, der endog paa gode Marker var bortvisnet, er det at vente Regnen især vil gavne, ifald ingen langvarig Tørke paafølger. Nye Kartofler, der først kostede 48 s. Skieppen, altsaa næsten det samme som 2 Skiepper Rug, sælges nu for 20 sk. Af Blaabær er meget faae i Aar, da Heden har borttørret dem. Fiskeriet i Liimfjorden og Aalesiskeriet i Søen er i Sommer høist maadeligt.